Greg Van Avermaet

| Greg Van Avermaet |
| --- | --- |
 Greg van Avermaet 2011
Henkilötiedot
Syntynyt: 17. toukokuuta 1985 (ikä 39)
Kansalaisuus:   Belgia
Pyöräilijä
Pituus:  181 cm
Paino:  74 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2006 2007 2008–2009 2010 2011–2020 2021–2023:  Bodysol-Win for life-Vlaanderen Predictor-Lotto Silence-Lotto Omega Pharma-Lotto BMC Racing Team / CCC Team AG2R Citroën Team
Suurimmat voitot
 Maantieajon olympiavoitto 2016 Pariisi–Roubaix 2017 Tirreno–Adriatico 2016 Gent–Wevelgem 2017 Pariisi–Tours 2011 E3 Harelbeke 2017 Omloop Het Nieuwsblad 2016, 2017 Grand Prix Cycliste de Montréal 2016, 2019 Ranskan ympäriajo, 2 etappia Espanjan ympäriajo, pistekilpailu 2008, etappi Belgian ympäriajo 2015 UCI World Tour 2017 
 Tiedot päivitetty: 1. tammikuuta 2024 
Aiheesta muualla
www.gregvanavermaet.be
  [ Muokkaa Wikidatassa ]   
| Mitalit> Maa:   Belgia.Miesten pyöräily. Olympialaiset  | Mitalit> Maa:   Belgia.Miesten pyöräily. Olympialaiset  | Mitalit> Maa:   Belgia.Miesten pyöräily. Olympialaiset  | Maa:   Belgia> Miesten pyöräily. |
| --- | --- | --- | --- |
|  Kultaa | Rio 2016 | maantieajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
Maa:  BMC Racing Team
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Pronssia | Innsbruck 2018 | joukkueaika-ajo |  |
Greg Van Avermaet (s. 17. toukokuuta 1985 Lokeren) on belgialainen maantiepyöräilijä ja olympiavoittaja, joka kilpaili ammattilaisena vuosina 2006–2023.
Van Avermaet voitti vuoden 2008 Espanjan ympäriajon 9. etapin oltuaan loppukirissä paras 12 miehen kärkiryhmästä. Hän voitti myös ympäriajon pistekilpailun. Vuonna 2011 hän voitti Pariisi–Tours-klassikon kukistettuaan loppukirissä irtiottokumppaninsa Marco Marcaton. Flanderin ympäriajossa 2014 hän sijoittui neljän ajajan loppukirissä toiseksi.
Belgian pyöräilyn antidopingtyön syyttäjäviranomainen ilmoitti huhtikuussa 2015 vaativansa Van Avermaetille kahden vuoden kilpailukieltoa johtuen hänen sähköpostiviesteistään tohtori Chris Mertensille, jota epäillään kiellettyjen aineiden toimittamisesta useille pyöräilijöille. Van Avermaet kielsi tehneensä mitään väärää. Belgian pyöräilyn kurinpitotoimikunta vapautti hänet kaikista syytöksistä muutamaa viikkoa myöhemmin.
Van Avermaet voitti 13. etapin Ranskan ympäriajossa 2015 kukistettuaan loppukirissä Peter Saganin.
Van Avermaet voitti 2016 Omloop Het Nieuwsblad -kilpailun sekä Tirreno–Adriaticon kokonaiskilpailun sekunnin erolla Peter Saganiin. Saman vuoden Ranskan ympäriajossa hän voitti Le Lioraniin päättyneen vuorietapin 2,5 minuutin erolla Thomas De Gendtiin. Hän sai samalla kokonaiskilpailun johtajan Maillot jaune -paidan kolmen päivän ajaksi. Van Avermaet voitti olympiakultaa maantieajossa Riossa 2016 kukistettuaan loppukirissä Jakob Fuglsangin ja Rafał Majkan Saman vuoden syyskuussa hän voitti Grand Prix Cycliste de Montréal -kilpailun ennen Sagania.
Van Avermaet voitti Omloop Het Nieuwsbladin jälleen 2017. Hän voitti samana keväänä E3 Harelbeke -kilpailun kukistettuaan loppukirissä iritiottokumppaninsa Philippe Gilbertin ja Oliver Naesenin Kaksi päivää myöhemmin hän voitti Gent–Wevelgem-klassikon ennen irtiotossa kanssaan ollutta Jens Keukeleirea. Flanderin ympäriajossa hän oli toinen 29 sekuntia Philippe Gilbertille hävinneenä. Viikkoa myöhemmin hän voitti Pariisi–Roubaix'n kukistettuaan loppukirissä Zdeněk Štybarin ja Sebastian Langeveldin Hän voitti UCI World Tourin 2017 kokonaiskilpailun.
Van Avermaet johti vuoden 2018 Ranskan ympäriajoa kahdeksan etapin ajan. Hän voitti Grand Prix Cycliste de Montréal -kilpailun toistamiseen 2019.
Maantiepyöräilyuransa jälkeen hän on kilpaillut gravelpyöräilyssä.